1938 m. birželio 17 d. I metai. 


BE GIMTINĖS 


Pasakyk man, debesėli, 

Iš aukštos mėlynės, 

Ar skraidydams nepasiląsti 
Tu brangios gimtinės? 


Ar žinai, iš kur tu kilęs, 
Kur skubi, keliauji, 

Ar ašigaly tu mirsi, 

Ar karštam pusiaujy? 


Ar turi tu motinėle, 

Ar turi tėvelį, 

Ar ir jie vis taip skrajoja 
Po ne savo šalį? 


Neatsakė debesėlis 

Iš aukštos mėlynės, 

Tiktai ašaros nukrito 
Šaltos, sidabrinės... 


Tik į žemę pažiūrėjęs 
Nuplaukė per dangų... 
Žino, ką vaikutis turi 
Širdžiai mielą, brangų. 
Vyiė Nemunėlis. 


98 | VARPELIS 


GELEŽINKELIS 


Netoli kaimo, kuriame gyvena 
Jonelis, eina geležinkelis. Jo- 
nelis dažnai prie jo nubėga pažiū- 
rėti, kaip eina dundėdamas ir 
šniokšdamas traukinys. Jis jau 
prisižiūrėjo, kad:traukinio priekyje 


bėga, prunkšdamas dūmus, garve- ` 


žis, o paskui jį visa virtinė — 
vagonų. Vienuose vagonuose per 
langus teko matyti keleivius; 
kituose, tokiuose raudonuose—sakė 
jam tėvelis — sukrautos prekės. 
Tuos traukinius, kurie vežioja ke- 
leivius, tėvelis vadindavęs kelei- 
vių, O tuos ilgus ir raudonus su 
prekėmis — prekių. Šalia kelio sto- 
vėjo stulpai, ant jų ištiestos tele- 
grafo ir telefono vielos. Jonelis jau 
žinojo, kam tos vielos reikalingos, 
ir įjas jis niekuo nemetė, izolia- 
torių negadino. Apskritai, Jonelis 
neidavo per arti prie geležinkelio, 
nes žinojo, kad tai draudžiama: 
galinti ištikti nelaimė, ar be reikalo 
galįs sustoti traukinys. Be to, bijo- 
jo ir dėdės, kuris saugo geležinke- 
lio. Jo namelis — sargyba —čia 
pat prie kelio stovėjo. Dėdė ėjo 
geležinkelio sargo pareigas. Jo- 
nelis matė, kaip tas dėdė kasdien 
po du kartu eidavo geležinkeliu ir 
ji apžiūrinėdavo; jam rūpėjo įsiti- 
kinti, ar visur geležinkelis esąs 
sveikas, ar neprikrovė kur išdykė- 
liai akmenų, kaladžių. 

Jonelio tėvelis sugrįžo iš Vil- 
'niaus po kelių dienų. Dėdienė pa- 
sveiko, dėdė galėjo „išeiti iš namų 
vėl savo darbo dirbti. Jonelis pra- 
dėjo jį klausinėti apie Vilnių ir 


kelionę Vilniun. Jam rūpėjo dau- 
giau pakalbėti apie geležinkelį, trau- 
kinį ir visa, kas dedasi važiuojant 
traukiniu. Tėvelis pažadėjo paten- 
kinti jo prašymą. 


* * 
* 


Kartą po vakarienės visi pasili- 
ko ilgeliau pasėdėti. Tėvelis ir tarė: 

— Jei norite, vaikai, tai aš 
jums papasakosiu, kaip šį geležin- 
kelį išvedė. 

— Norime, norime! — sušuko 
vienu balsu Jonelis ir jo sesytė. 

— Kai aš dar mažas buvau, — 
pradėjo tėvelis, — čia geležinkelio 
nebuvo. Į Vilnių reikėjo važinėti 
arkliais arba vaikščioti pėstiems. 
Sunkus ir ilgas buvo tai kelias! Ne 
taip, kaip dabar: sėdai vagonan ir 
už poros valandų jau Vilniuje. Tik 
pradėjo vyresnieji kalbėti, kad pro 
mūsų sodžių eisi4s kažkoks gele- 
žinkelis ir juo važinėsianti gele- 
žinė krosnis, be arklių, be vežėjo. 
Mes nebuvome mate tokių stebuklų 
ir labai laukėme, kada pamatysime 
ir tą kelią ir juo važiuojančią kro- 
snį. Ir tikrai, į mūsų sodžių atėjo 
daugybė darbininkų su kastuvais, 
karukais, dalbomis ir pradėjo pilti 
sankasą: jie iš aukštesnių vietų 
kasė žemę ir karukais ją vežė ir 
pylė į žemesnes. 

Netrukus jie sankasą išly- 
gino, kaip stalą, ir pradėjo kloti 
medžių kalades, kurias darbininkai 
vadino žuoliais. Žuolius jie 
klojo lygiai, vieną nuo kito maž- 
daug per žingsnį. Paskui atsivežė 

ilgas geležines sijas (jas darbinin- 


kai vadino bėgiais) ir pradėjo jas 
kalti prie žuolių, galais vieną su 
kita sujungdami. Išėjo dvi eilės bė- 
gių, tokių lygių ir ilgų ilgų... 
Vieną dieną tik girdžiu, — sako 
tėvelis, — kažkas garsiai šniokščia, 
prunkščia, dunda. Aš su kaimynų 
vaikais pasileidau bėgti prie san- 
kasos. Tik spėjome prie jos pri- 
bėgti, kaip iš po kalnelio išsinėrė 
kažkas didžiulis, ant ratų, vežimas 
ne vežimas, ką mes dabar vadina- 
me garvežiu, Išjo dūmai šniok- 
ščia, iš jo šonų kažkas prunkščia... 
„Jis greitai prabėgo šalia mūsų, 
vilkdamas paskui save raudonus 
vagonus su smėliu, akmenimis, me- 
džių kaladėmis. Aš vėliau sužinojau, 
kad visa tai buvo reikalinga gele- 
Žinkelio statymui. Mes stovėjome 

išsižioję ir netikėjome savo akims 
kad toks sunkus vežimas galėtų va- 
žiuoti be arklių... 

. — O kas gi, tėveli, traukinį va- 
ro? — paklausė Jonelis. 

— Garai, vaikeliai. 

— Kaip tai garai gali tokį sun- 
kumą pavaryti? 

— Dabar visa nesuprasi, reikia 
daugiau mokytis, mokykloje visa 
išaiškins, —ramino tėvelis. 

— A, vis mokykloje ir mo- 
kykloje, — atsikirto Jonelis. — O 
dabar, tėvelis, negali papasakyti? 

— Galiu, tik tu nieko nesu- 
prasi, o aš nenoriu tau bet ką pa- 
sakyti. Kai mokysies, tai visa bus 
aišku, — užbaigė tėvelis ir pasikėlė 
nuo stalo. 

Jonelis irgi nutilo ir nuėjo su 
sesyte pas mamą. 


VES... 


Už kalnelių, už gireliu 
Auga krapas ir morkelė. 
Kai kraputis paūgės, 

Jis tuojau morkelę ves. 


Laimink, 


Laimink, Dievuli, 
Tu mano darbą, 
Kuri aš, jaunas, 
Dar tik pradėjau. 


K. Tėma. 


Dievuli! 


Kiekvienam daikte 
Duok man stiprybės, 
Priduok varguose 
Daugiau kantrybės. 


Ir vesk Tu mane 
Keliais teisybės, 
Pilnais dorybių, 
Tiesos tikrosios. 


VI. Skiaustis. 

OBUOLIAI 


Parsinešė Mykolas iš kai- 
myno keturis, dar visai prino- 
kusius obuolius ir padėjo juos 
ant spintos, kad labiau prinoktų. 
O obuoliai tokie gražūs, tokie 
dideli! Žiūri į juos Mykolas ir 
atsižiūrėti negali. 


Praėjo kelios dienos. Atbė- 


go iš kiemo Mykolas, žiūri: 
ant spintos nėra obuolių. 
Nuliūdo jis ir pasiskundė 
tėvui. 


— Neliūdėk dėl tokio menk- 
niekio, — ramino jį tėvas. — 


Imkis geriau darbo, išvėtyk 
"bent kiek rugių, gal obuoliai 
„atsiras. 


Pasakė senis ir išvyko mies- 
tan, mMūgėn. 


Vakarą sugrižo tėvas ir 
klausia: 

— Na, ar padarei, ką tau 
buvau sakęs? | 


Taip,— atsakė Mykolas.. 
O obuolius radai? 


les 
— lr pakliuvai, melagi, — 
supyko tėvas. — Aš įkišau ta- 


vo obuolius i rugius, nes no- 
rėjau įsitikinti, ar tu paklausysi 
manęs ir imsies darbo. Jei 
būtum bent kiek pavėtęs rugių, 
butum radęs savo obuolius. 

Paraudo Mykolas ir nuo to 
laiko liovėsi melavęs. 


Artojo dainelė 


Vyturėli, giedorėli, 
Bemirgėdams prieš saulelę 
Maloningai ir džiaugsmingai 
Pagiedoki man giesmelę. 


Tu man tokį pagiedoki 

Savo mielą čyru-čyru, 

Kad aš būčiau vis naudingu 

Savo žemei darbo vyru. 
Atsiuntė K. Tèma. 


VARPOS 


Vieną sekmadieni ūkinin- 
kas išėjo į laukus javų pasi- 
žiūrėti. Jis pasiėmė su savimi 
ir sūnų Petreli. Štai jiedu pri- 
ėjo prie rugių lauko. Petrelis 
tuojau pastebėjo, kad vienos 
varpos buvo palinkusios, kitos 
stačios stiebėsi aukštyn. Petre- 
lis ir paklausė: 

— Tėveli, kodėl vienos var- 


pos palinkusios, lyg kloniojasi! 
kitoms, tokioms išdidžioms? 

Tėvas nuskynė palinkusią 
ir stačiai stovinčią varpą ir pa- 
rodė jas Petreliui. 

— Matai, Petreli! Palinkusi 
varpa — su grūdais, stačioji — 
tuščia. Taip dažnai elgiasi ir 
žmonės: protingieji — nuolai- 
dūs, kvailiai. — išdidūs. 

Bėgam, bėgam.,, 


Nesigirk pirm laiko 


Kartą prastas darbininkas 
ėjo per lauką ir užėjo mie- 
ganti zuikį. Sustojo ir galvoja: 

— Štai Dievulis gerasis 
duoda man laimę! Pasigausiu 
aš šį zuiki, parsinešiu namo, 
Pasipiausiu, mėsą pats suval- 
gysiu, o kailelį parduosiu mie- 
ste už tris auksinus. Už pu- 
Santro auksino nusipirksiu kiau- 
lytę, už likusius pinigus įvairių 
grūdų. Kiaulytę tais grūdais 
užsiauginsiu ir susilauksiu iš 
Jos dvylikos paršelių. Tie par- 
šeliai atves man dar po dvy- 
lika paršelių. Visus juos išsiau- 
ginsiu, pasiskersiu ir turėsiu 

aug mėsos. Tą mėsą par- 
„duosiu ir susirinksiu nemaža 


pinigų. Už tuos pinigus galė- 
siu jau nusipirkti didesni ūki 
su gerais trobesiais ir gražiais 
gyvuliais. Po to vesiu ir susi- 
lauksiu sūnelių — Vincelio ir 
Jonelio. Tai bus gyvenimas! 
Aš prie lango troboje sėdėsiu, 
samdiniams ir savo vaikams 
tik įsakymus davinėsiu! „Ei, 
Vinceli ir Joneli, tik darbinin- 
kų labai nekankinkite!“ 

Ir taip balsiai jisai rikterė- 
jo, kad zuikis aukštyn pašoko 
ir nubėgo, nusinešdamas visą 
darbininko turtą ir laimę. 

Taip labai dažnai atsitinka 
su tuo, kas mėgsta pirm lai- 
ko pasigirti darbais, kuriuos 
ketinąs dar nuveikti. 

Karalaitis Kazimieras 


Gyveno turtingas karalius. Jis 
turėjo sūnų, vardu Kazimierą, kurį 
labai mylėjo. Kazimieras buvo die: 
vobaimingas ir geras karalaitis, ji 
mylėjo ne tik tėvas, bet ir visi 
žmonės. 

Kartą rūmuosna atėjo burtininkė 
ir išbūrė karaliui, kad jo myli- 
miausią sūnų perkūnas netrukus 
užmušęs. 

Nuliūdo karalius, nuliūdo visi 
dvariškiai, nuliūdo visi: žmonės. 
Tik karalaitis 
linksmas ir burtininkės pranašavi- 
mais netikėjo. 

— Nesirūpink, tėveli, sakydavo 
jis, — be Dievo valios plaukas 
mums nuo galvos nenukris. 

Tačiau tėvas nesitenkino sūnaus 
žodžiais ir pasiryžo sūnų apsau- 
goti nuo perkūno. 
riams, mokytiems vyrams, pasta- 
tyti storiausį geležinių sienų rūsį, 
kad, perkūnui ištikus, galėtų savo 
mylimąjį sūnų paslėpti. 

Kai rūsis buvo baigta, ir atė- 
jo išpranašautoji nelaimės diena, 
tėvas karalius liepė sūnų uždaryti 
į tą rūsį. Sūnus labai tėvo atsipra- 
šinėjo ir nenorėjo nuo Dievo va- 
lios slėptis, bet tėvas buvo neper- 
maldaujamas.. 


ir nuvedė rūsin. Karalaitis, tarnams 
sako: 

— Gerai, sutinku eiti rūsin, tik 
leiskite man, prieš tai pasimelsti 
mano koplytėlėj. Duokite man rak- 
tus, 0 aš pats rūsį atsirakinsiu. 

Tarnai tokiam karalaičio prašy- 
mui nė neišdrįso priešintis. Atidavė 
karalaičiui raktus ir nuėjo namo. 

Tuo tarpu užėjo tamsūs debe- 
sys, pakilo nepaprasta audra su 
baisiausiais E Visi persi- 


Kazimieras buvo | 


Įsakė inžinie- ` 


"liau karalius, — 
Tuomet tarnai paėmė karalaitį | 


"drįsęs Dievo valiai 


gandę laukė, kas bus su karalaičiu* 
Tik karalius ramiai sėdėjo ir laukė, 
kuomet audra praeis, kad galėtų 
savo sūnų vėl matyti. Sėdėjo prie 
lango ir žiūrėjo į siaučiančią audrą. 
Tik staiga trenkė baisiausias per- 
kūnas, dargi rūmų stiklai subirėjo... 
Persigandęs karalius žvilgterėjo pro 
langą į rūsį, O rūsies nė ženklo 
nėra: viskas su žeme sumaišyta. 
Suriko karalius iš skausmo ir krito. 
žemėn: apalpęs. | 

Atsipeikėjęs karalius liepė tar- 
nams kasinėti sudaužytą rūsį, kad 
nors sūnaus kaulelius surastų. Bet 
tarnai grįžę pranešė, kad dargi nė 
vieno rūsics. gabalėlio rasti nega- 
lima, o jau apie karalaičio kūną ir 
kalbėti nėra ko. 

Nusiminęs karalius įsakė tuojau, 
kad visose bažnyčiose varpais 
skambintų ir gedulines pamaldas 
laikytų, O pats nusiskubino ton 
koplytėlėn, kur kasdieną karalaitis 
melsdavosi. Įeina koplytėlėn, žiūri 
ir savo akim netiki — prie Panelės 


Švenčiausios altoriaus klūpiir mel- 


džiasi jo sūnus. Karalius net žadą, 
rodos, prarado, taip nustebo: pa- 


„manė, kad tai stebuklas. 


-— Sūneli mano,— pratarė paga- 
kaip tučiaatsiradai? 

— Dovanok, tėveli,—atsakė ka- 
ralaitis, - kad aš pasivėlinau grįžti 
rūsin, nes dar maldos nebuvau 
baigęs. 

— Ne aš, bet tu man dovanok 
už mano. neišmintį, kad buvau 
priešintis ir 
burtais. tikėti, — kalbėjo džiaugsmo 
kupinas karalius, 

Džiaugėsi karalius, džiaugėsi ir 
visi žmonės, kad karalaitis gyvas 


i i 


Surašė K. Tèma. 

Liuliu, liuliu .. 


Bitė ir erelis 


Susitiko kartą bitė ir ere- 
ils ir įsikalbėjo. 

— Sunkus tavo gyveni- 
mas, — tarė erelis bitei: — tu 
per ištisas dienas tik dirbi ir 
niekas tavęs nepažįsta. Štai 
jūsų tūkstantis dirba vieną ko- 
ri, ir kas gi žino, kurią dali tu 
esi padariusi? 

— O kam taireikalinga?— 
paklausė bitė.—Kas bus iš to 
man ir kitiems, kai visi daug 
žinos apie mane? Už tai visi 
žino, kad saldusis medus yra 
mano darbo vaisius, o aš lai- 


minga, kad koryje ir mano 
suneštas lašas yra. 

— Na, o palygink savo gy- 
venimą su manuoju,-—-nutrau- 
kė bitės kalbą erelis.— Kai aš 
tik pasirodau padangėje, že- 
mėje jau visi žino: ir žvėrys 
ir paukščiai neišleidžia manęs 
iš akių. Piemuo prie avių taip 
pat nesnaudžia. Matai, kaip 


„manes visi — dideli ir maži — 


bijo. 

>—- Žinau, žinau, — atsakė 
bitutė. — Tik aš nenorėčiau, 
kad manes visi bijotų. 


AS 
VT eS 

RIEŠUTAS 


Juozelis ir Jonelis, beeida- 
mi keliu, rado riešutą. 

— Riešutas mano, — sako 
Juozelis, — aš pirmas jį pa 
mačiau. 

— Ne, mano, -atrėžė Jo- 
nelis, — aš pirmas ji paėmiau 
i rankas. 

Žodis po žodžio, — ir susi- 
barė berniukai. 

Atėjo Petrelis. 

-— Palaukite, aš judu tuo- 
jau sutaikinsiu, — sako jis. 


Petrelis paėmė riešutą, 
perskėlė ji ir taip padalino: 


Ši pusė lukšto tau, 
Juozeli, nes tu pirmasis rie- 
šutą pamatei. Kita lukšto pusė 
tau, Joneli, nes tu pirmas ji 
į rankas paėmei. Branduolys 
man, nes aš mokėjau judu su- 
taikinti. 

Ir jis įsidėjo branduolį i bur- 
ną ir švilpaudamas Deja są- 
vo keliu. 


OLOJO) 


Bum tadrai 
(Dainelė) 


Simas pakluonėj 
Gano ožius. 
Liurba, oi liurba, 
Kas iš to bus? 


Šoko oželiai 

Į kopūstus, 
Grum-grum sugraužė 
Stiebus, lapus. 


x 


Bum tadrai lylia, 
Bum tadrai liu, 
Bum tadrai lylia, 
Gano ožius. 


Bum tadrai lylia, 
Bum tadrai liu. 
Bum tadrai lylia 
Kas dabar bus? 
K. Tėma. 


* 


Skrisk, „Varpeli“, 


I kaimelį, 


Skriski kuo greičiau! 


Neški pasakų, 


Žinelių, 


Neški kuo greičiau! 


Vyt. Steponėnas. 

AKLAS SENELIS 


Buvo šventadienis. 

Barbutės tėveliai sugrįžo iš baž- 
myčios, pavalgė pietus. Barbutė 
skuba sumazgoti mazginį, kad su- 
spėtų laiku nueiti pas draugę Ma- 
rytę. 

— Mamyte, jau pabaigiau! Bėg- 
siu dabar pas Marytę. 

— Gerai, dukrele, gerai, gali 
eiti. 

lėjo Barbutė į pirkią, pasidėjo 
prijuostę, dailiai susišukavo gel- 
Svus plaukus, apsigobė balta ska- 
rele. 

— Iki pasimatant, mamyte, — 
Sako bučiuodama motiną. 

— Keliauk sveika, dukrele. Tik 
nebuk lig sutemos. Saulėlaida na- 
mo grįžk. 

Mergaitė tekina išbėgo per kie- 
melj, peršoko, lyg ožkytė, per 
tvorą ir skubiais žingsniais ėmė 
"eiti margąja lanka. 

Barbutės širdis tvaksėjo iš 
džiaugsmo: pasimatys su Maryte; 
jos daržely našlelių, o gal ir tul- 
Pių pražydo; gal pas Marytę ras 
daugiau draugių, pažais blezdin- 
gėlę, žilvitį. O kaip bus smagu! 
Juk šiandien, saugodama namus, 
kiaurą dieną svajojo, kaip pavaka- 
rėj iš namų ištrūkti ir pas Marytę 
nueiti, 

Ir saulutė jai šypsosi, ir gėlelės 


galvutes lenkia, ir medžiai kvapą 


Skleidžia. 

Barbutė sustojo, gėrisi, klau- 
sosi, kaip bitutė dūzgia, skridinė- 
dama nuo gėlelės prie gėlelės. 
Pažvelgė į saulutę — O toji jau 
beraustanti, tarsi gailėdamos gėle- 
lių, liksiančių tamsios nakties/glo- 
‘boje. 

„Susivėlinsiu“, mąsto Barbutė 
ir pasišokėdama ima bėgti takeliu. 
Tik staiga sustojo ir žiūri. 

ą ji ten mato? 
Prie tako sėdi sulinkęs senelis; 


jo veidas liūdnas, atrodo nusi- 
verkęs. 

Barbutė prieina artyn; senelis 
pakreipė galvą į ją, o ranka graibo 
lazdos žemėje. ; 

— Ar, dėduk, neprimatai? — 
klausia mergaitė, paduodama lazdą. 

— Visai nematau, — liūdnai 
atsako senelis. 

Ir Barbutė pastebėjo, kad jo 
akys užmerktos. Aklas. Koks jis 
nelaimingas! 

— Nebeturiu savo draugo, — 
dūsauja senelis. — Nebežinau kur 
eiti... 

Mergaitė lenkiasi 
meiliai klausia: 

— Ar tai tave, dėduk, pametė 


prie jo ir 


draugas? 

— Pa, pa, nes jį išgąsdino. 
Mano draugas — tai šuo Sargis, 
labai buvo prie manęs pripratęs. 


Kai matydavo, kad aš verkiu, ra- 
mindavo mane, laižydavo. lr su- 
prasdavo viską, ką tik sakydavau. 
Dabar likau vienui vienas. 

Barbutei pilnos akys ašarų. 

— Ar seniai šuo pabėgo? 

— Bus jau valanda. Ejova tuo: 
takeliu, ir užpuolė mudu didelis 
šuo — tur būt, buvo didelis, nes 
storu balsu lojo. Pajutau, kad Sar- 
gis bijo jo, o kai šuo pribėgo arti, 
Sargis nusitraukė ir pabėgo, di- 
džiojo šuns vejamas. Saukiau šau- 
kiau, bet nebeprišaukiau. 

Barbutei gaila senelio, norėtų 
likti, suraminti jį, bet saulutė ne- 
beaukštai.  Blezdingėlė, Marytė, 
draugės!.. 

— Sudieu, dėduk! — ir skubiai 
žengia takeliu. ; 

Bet rodos jai, kad ir saulutė 
nebešypso, ir gėlės galvučių ne- 
belenkia, ir medžiai kvapo nebe- 
skleidžia. - 

Masto ji apie tą akląjį senelį, 
ir kažkoks balsas širdyje jai lyg 

sakyte sako: „Ir ką jis dabar vie- 
nui vienas veiks?“ 

Takelio sąsūkyje Barbutė su- 
stojo, susimąstė... Po valandėlės 
grįžta, nes negali taip palikti aklo 
senelio: jis perdaug jau nelaimingas. 

— Dėduk, į kurią pusę nubėgo 
Sargis? — klausia Barbutė. 


— A, tai tu čia, širdele... Gir- 
dėjau lojant šioj pusėj, — ir dre- 
bančia ranka parodė ąžuolyno 
linkui. 


„Barbutė bėga, lyg stirnaitė, jau 
ji netoli ąžuolyno, iš viso vieko 
šaukia: Sargi! Sargi! Sa, sa! 

Klausosi — tik geniai medelius 
tašo, tik strazdas krūmelyje čiulba. 

Barbutė bėga toliau šaukdama: 
Sargi! Sargi! 

Kažkas sušlamėjo krūmuose. 
Skuba prie krūmų ir pastebi juo- 
dą šuniuką. 

Tur būt, tai bus Sargis. Galas 
virvutės kabo pakaklėje; matyti, 
yra toli bėgęs, liežuvį iškišęs al- 
‘suoja. 

— Tai tu Sargis? — klausia 
Barbutė sustojus. — Eikš greičiau 
pas savo šeimininką. 

Sargis taip pat sustojo ir pro- 
tingomis akimis žiūri į mergaitę. 
Purtina galvą, vizgina uodega, bet 
nedrįsta prieiti. 

Argi jis vėl pabugs? Ne. Šune- 
lis tuojau suprato, kad Barbutė 
yra gera, kad prie jos galima eiti 

Didelis ir mažas 

be baimės. Palengva artinasi prie 
jos, uostinėja. 
— Eik šen, Sargiuk, eikš prie 


savo šeimininko, — sako Barbutė. 
— Kaip jis nudžiugs! 
Bėga abu. Štai jau ir prie 


senelio. Sargis šokinėja, laižo jam 
rankas, veidą, reikšdamas džiaugs- 
mą linksmu lojimu. 

— Sargis, mano gerasis Sar- 
gis,—kalba senelis, jį glostydamas. 
Paskui atsistojęs taria Barbutei: 

— Dėkui tau už gerą širdį ir 
pagalbą. Gera esi mergaitė. 

Sargis šoko prie krepšiuko, iš. 
kurio senelis duodavo jam duonos, 
pakėlė viršelį, bet, nieko neradęs, 
ėmė loti, skųstis alkanas esąs. k 

— Nieko nebėra, Sargeli, nie- 
ko; šiandien be pietų teks būti. 
Eikiva. 

Barbutė pamiršo ir Marytę ir 
jos draugės ir žaidimus, kreipiasi 
į senelį ir sako: 

— Dėduk, prašau pas mus eiti, 
aš nuvesiu. Dar, mat, ir pietų te- 
besi nevalgęs. 

Vakaras. Barbutė su tėveliais 
sėdi prie stalo, ant kurio garuoja 
karšta sriuba, 

Sargis kertėje graužia kaulą. 

Senelis sėdi patogioj kedėj ir 
ir pasakoja savo vargus. Barbutė 
klausosi ir nesigaili nenuėjusi pas 
Marytę. Kitą šventvakarį nueis pas 
ją- pažaisti. 

Daug nereikia ir kalbėti, 
Kaip smagu yra turėti 
Kad ir nedidutį sodą: 
Jis visokių vaisių duoda, 
Be to, kas to nežinąs, 
Puošia mūsų sodybas. 


"Vaismedėlius apžiūrėti: 
Juos apkasti, apravėti. 

Ir tikrai guvus vaikinas 
Sode laiko negaišina. 
Ravi, kasa jis stropiai — 
Augs medeliai jo' gražiai. 


A L A 1 

Bet, kad sodas augt, bujotų 
Ir kasmet vaisius mums duotų, 
Reikia, turiu pažymėti, 

Jis stropiai ir prižiūrėti. 

Gerai suprantąs tatai 

Bronius. Eina nūn jisai 


Baigęs darbą, mūs vyrukas | 
Atsisėda ant suoliuko 
„Valandėlę pasilsėti 

Ir sodu pasigrožėti. 

Gražus sodo reginys 
Džiūgin maloniai akis. | 

VACROP ETE ISS 


Paukštelių kerštas 
(Pasaka) 


HI. 


Ir štai, vieną skaistų pavasario 
rytą, dar saulei nepatekėjus, netoli 
Pikčiurnos vienkiemio, palei miš- 
ką, sename ąžuole susirinko dau- 
gybė paukštelių. Kai visos šimta- 
mečio ąžuolo šakos nuo sparnuo- 
čių linko, 
kartų liūdnai sušvilpęs, jiems tarė: 

— Brangūs bičiuliai! Šiandieną 
sušaukiau jus visus labai svarbiam 
reikalui aptarti. Visi gal patyrėte, 
kad ten (ir parodė kojele Pikčiur- 
nos vienkiemį), kur seniau mums 
būdavo maloni ir brangi vietelė, 
kur aš gimiau, augau ir daugybę 
rasdavau skanių kirmėlyčių, gyvena 
didžiausias mūsų priešas. Jis daug 
išžudė likusių čia žiemoti nekaltų 
mūsų draugų. Daug išžudė, žudo 
ir žudys, jei mes nesugalvosime, 
‘kaip jam atkeršyti. Nelabai senai aš 
ir pats vos išlikau gyvas. O mano 
brangus sūnelis ir žuvo nuo pra- 
gariško jojo šautuvo. Tad prašau 
gerbiamuosius pasisakyti, kuris ir 
ką esate matę, girdėję ar patyrę 
apie to pikčiausio žmogaus pada- 
"rytas jums skriaudas. Kad viskas, 
"ka jūs kalbėsite, būtų aišku ir pa- 
siliktų kartų kartoms, aš pasikvie- 
siu žvirblelį rudasparnį viską su- 
rašyti. 

Tupėjęs netoli senojo varnėno 
"rudasparnis žvirblelis, žemai nusi- 
lenkė, reikšdamas tuo sutikimą ir, 
nusiskynęs snapeliu ąžuolo lapą, 
pasiruošė rašyti. Tai buvo paukš- 
«čių susirinkimui pakviestas sekreto- 
rius. Tada senasis varnėnas vėl tarė: 

— Dabar prašau kiekvieną pa- 
eiliui kalbėti. 

Juodoji varnelė kranktelėjo ir, 
sunkiai atsidususi, prabilo: 

— Aš visų varnų vardu reiškiu 
žiauriajam  Pikčiurnai didžiausi 


senasis varnėnas, pora 


„mūsų sesučių 


pasipiktinimą. Pati esu mačiusi, 
kaip jis vieną mūsų draugių nušo- 
vė ir, pririšęs prie ilgos karties, 
iškėlė aukštai ant mėšlyno, kur 
žiemą  rasdavome šį tą badui 
numarinti, 

Pilkoji zylutė, nusišluosčiusi ` 
sparneliu riedančią per snapelį aša- 
rą, liūdnai tarė: 

— Gerieji bičiuliai ir draugai! 
Aš nebegaliu užmiršti ir jaučiu, jog 
iš gailesio reikės gal numirti... At- 
simenu, kaip vieną šaltą žiemos 
rytą aš su savo sesute pamatėme 
Pikčiurnos sode ant lentelės kelis 
kanapių grūdelius ir norėjome jų 
paragauti. O taip buvome išalku- 
sios ir sustingusios nuo šalčio! 
Bet, vos tiktai nutūpėme, kaip ma- 
no mylimoji sesutė... — Cia zylutė 
užspringusi ašaromis nutilo, bet 
netrukus tesė toliau: — ir mano 
mylimoji sesutė tuoj įkliuvo į ašu- 
tinę kilpą ir bematant užsismaugė. 

Po zylutės kalbėjo kiti paukš- 
teliai. Kiekvienas ju skundėsi Pik- 
čiurnos ir jo vaikų žiaurumu. Ru- 
dasparnis žvirblelis viską surašė 
ant ąžuolo lapo ir, baigus kalbėti 
paskutiniam paukšteliui, garsiai čy- 
rikuodamas visiems perskaitė. Ki- 
lo didžiausias sumišimas ir bruz- 
desys. Visi reikalavo kuo greičiau 
ir kuo žiauriau atkeršyti paukštelių 
skriaudėjui. Pagaliau, senasis var- 
nėnas, sparneliais plasnodamas, 
visus nutildė ir pasiūlė tartis ir 
nutarimą užrašyti. Netrukus buvo 
visų nutarta ir užrašyta taip: 


„Patyrę, kad žiaurusis žmogus, 
vadinamas Pikčiurna, daug išžudė 
ir broliukų, sunaiki- 
no varnėnų namelių, jo piktieji vai- 
kai išdraskė daugybę lizdelių, iš- 
mėtė kiaušinėlių, nutariame nuo 
šios dienos nebelankyti jo sodo, 

daržų ir laukų. Kas to nutarimo 
Nevykdytų, tą žiauriai nubausime“. 
„Si nutarimą, vienu įvairių čiul- 
ejimų balsu visi priėmė ir pasi- 
žadėjo jį vykdyti. Po to visi pauk- 
šteliai išsiskirstė kas sau. 


IV. 


„ Artinosi kaitri vasara. Pražydė- 
I€ vaisiniai sodų medžiai mezgė 
mažus obuolėlius, kriaušaites, sly- 
Vas ir vyšnias. Laukuose liūliuote 
liūliavo mėlyna jūra rugiai, kviečiai 
Ir kiti javai. Lyg rūtos žaliavo va- 
Sarojas. Visur skambėjo mažųjų 
giesmininkų linksmi balseliai. Auk- 
Štų medžių viršūnėse klegeno gan- 
drai. Padangėje čyreno vieversėliai. 
Tiktai Pikčiurnos laukuose nesi- 
matė nė vieno paukštužėlio. Sode 
nesigirdėjo švilpaujant varnėnų, čir- 
Škiant pilkųjų žvirblelių. Pikčiurnos 
gyvenamoje padangėje buvo niūru 
Ir liūdna, lyg vėlyvo rudens naktį. 

Paukšteliai, vykdydami nutari- 
mą, nė vienas ten nebesirodė. Ža- 
lingieji vabdžiai ir jųjų vikšrai, su- 
žinoję, kad nebėra ten paukštelių, 
ėmė virt'nėmis traukti iš visur į 
Pikčiurnos sodą, daržus ir lauką. 
Ir po kelių savaičių Pikčiurnos ūkis 
ks tikra žalingųjų padarų viešpa- 
ija. 


V. AIRORCETENINS 


109 


Rudeniop, kada apylinkės gy- 
ventojų sodai, daržai ir laukai ne- 
šė daug gražių dovanų, Pikčiurnos 
sode nebuvo nė vieno obuolėlio: 
dar mažučius suėdė vikšrai. 

Kopūstų teliko tik vieni kotai. 
Labai nukentėjo kitos daržovės ir 
vasarojas. 

Vieniems tik rugiams mažai te- 
pakenkė, bet rudenį pasėjus beveik. 
nė vienas neišdygo, nes visus su- 
naikino kirmėlės. 


V. 


Po keleto metų iš puikaus vien- 
kiemio pasiliko tik vieni griuvėsiai 
Pikčiurna įvairiais būdais stengėsi 
kovoti su žalingaisiais vabzdžiais 
ir jųjų vikšrais, tačiau be paukšte- 
lių pagalbos visos jopastangos 
nuėjo niekais. Nebegalėdamas iš- 
maitinti savo šeimynos, jis iš par- 
davinėjo gyvulius, ūkio įrankius ir 
kitus padargus, tačiau ir tai nedaug 
tepadėjo. Pagaliau, įlindo į skolas, 
o nepajėgdamas laiku grąžinti, bu- 
vo priverstas atiduoti savąjį ūki. 
Likes be ūkio, be gyvulių ir be pi- 
nigų, išėjo į žmones ieškoti duo-- 
nos kąsnio. 

Taip atkeršijo paukšteliai žiau- 
riajam atsibastėliui. 

J. Vinciūnas. 


=sS 
Myliu aš 


Myliu aš sodelį, 
Kai gražiai žaliuoja, 
Myliu ir gegutę, 
Kai jame kukuoja. 


Myliu aš tėvynės 
Ošiantį miškelį, 
Žaliąją lankelę, 
Tekantį upelį. 


Myliu ir mylėsiu 
Savo tėviškėlę: 

Svilionių kaimelį 
Ir Svilkos upelį. 


Vyt. Steponėnas.. 

„Neboju aš vargu... 


Nors ir sunkus. darbas 
Lietuvio artojo, | 
Bet myliu tą darbą 
Ar vargų neboju. 


Savo jaunas jėgas 
Jam skiriu, aukoju, 
Ir dainų vainiką 
Jam dedu prie kojų. 


Čiulbesys paukštelių 


Mane nuramina, 
Kai sunkusis darbas 
Mane prikankina. 


VI. Skiaustis. 


DIEVULI, DUOK LIETUČIO... 


Buvo sausros metai. 

Laukuose viskas kepė ir iškepė. 
'Pasėtas grūdas nė nemėgino daigo 
ar šaknelių leisti. Įkaitusi — karšta 
:žemė ji, vos tik pabertą. jau baigė 
marinti. Virš dirvų sukosi verpe- 
tais, vėjo nešiojami, dulkių debe- 
sys. Zolė ir toji buvo apliepusi, 
suvytusi, pajuodusi. 

Miškai, dulkių klodu apsidengę, 
„nebebuvo žali, nebekvepėjo tyru— 
gaivinančiu oru. Atrodė, kad jau 
„nė pauksmės jie niekam negalį su- 
teikti. Visur juk taip kepino ir ke- 
" pino Saulė. Nuo ankstaus ryto ligi 
vėlybo vakaro 'lėtai mėlynu dan- 
„gaus skliautu risdamosi, mirgėda- 
ma liejo, bėrė nesuskaitomą dau- 
-gybẹ spindulių, kuriais, atrodo, no- 
rinti viskam, kas dar įstengia gy- 
venti, paskutinį josios gyvybės siu- 
ią nudeginti. 

Juozukas, neturtingos šeimos 
sūnus, dar tik aštuntuosius mete- 
lius beeidamas, gyvai domėjosi 
visa tuo, kas aplink vyksta; sekė 
vyresniųjų: kaimynų ir šeimos narių, 
"kalbas. Visų kalbos buvo panašios: 

— Gero jau nebus gal. 

— Viskas iškepė. 

— Nė laistymai nepadeda. 

— Bus bado metai. 

— Dievas užmiršo žmones. 

— Kaip žmonės Jam-—-taip Jis 
:žŽmonėms. 


"tele, krūtinėlę 


— Jau antras mėnuo, 
šas iš dangaus neišlašėjo... 

Ne viską:dar Juozukas žinojo, 
ne viską taip pat ir suprato. Jis 
nežinojo, kas tas badas, kas tieji 
bado metai. Tik jautė savo mažy- 
te širdele, kad tai turinti būti di- 
delė nelaimė, kurią Dievulis iš 
aukštybių vargo žmoneliams siunčia. 

Sykį jisai, ties troba bežaisda- 
mas, pamatė tolumoje vieną tam- 
sesnį debesėlį. O buvo neapsako- 
mai karšta. Vėjas dvelkė lyg iš 
prikūrentos krosnies. Juozelio vei- 
delis buvo išpiltas prakaito rasa. 
Debesėlis, jam atrodė, darosi di- 
desnis. Auga ir auga. Ir baisiai 
tamsėja. Metė tada Juozelis žai- 
sliukus. Bėgo galvotrūkčiais į tro- 
bą ir, atsiklaupęs ant suolo ties 
vienu šventųjų paveikslu, sunėrė 
rankeles ir jau buvo bepradedąs 
melstis. Musių juodas būrys zvimbė 
apie jo veidą, visur lysdamos ir 
lipdamos. Besigindamas nuo jų de- 
šine rankele, Juozukas atsiminė, kad 
nepersižegnojo. Skubiai šmėsterėjo 
rankele, nuginė kiek tolėliau nuo 
savęs musių spiečių, persižegnojo, 
padarydamas platų kryžių per kak- 
ir petelius, vėl pa- 
maldžiai sunėrė rankelės ir, jsi- 
žiūrėjęs į paveikslą, pradėjo ju- 
dinti lūpeles. Pradžioj nė pežinojo, 
nuo ko maldelė pradėti, kokiais 


kaip la- 

Žodžiais į Dievulį kreiptis. Tie, ku- 
Tluos jis tarė, buvo visai palaidi, 
Vienas su kitu nepalaiką jokio ry- 
Šio. Ir Juozukas patsai tai žinojo 
ir jautė. Stengėsi, kiek tik galėda- 
mas. Bet anos maldelės, kurią jį 
Mmotušė išmokė, nieku būdu nega- 
lėjo atsiminti. Tada pradėjo taip, 
Kaip jam atrodė bus geriausia: 

„— Dievuli, Tu mane suprasi... 
Visur taip reikalingas lietutis... Vis- 
kas taip labai išdžiūvo... Jau žmo- 
nės kalba, kad bus bado metai... 

ievuli, Gerasai Dievuli.. Tu daug 
Turi lietučio... duok Tu jo bent ke- 
letą lašelių... Atgaivink Tu jais iš- 
epusią mūs vargo žemę... Dievuli, 
‘Gerasai Dievuli... 

Zvilgterėjo į langą. Matė, kad 
anas, jo matytasai, debesėlis jau 
Žymiai didesnis. Jau vienu savo 
Sparnu visą jų kluoną aprėpęs lai- 
ko. Kitu toli, dar toli atsilikęs... 
Juda ir juda. Patsai kraštas palšas, 
kaip sudrumstas vanduo. O toliau 
Pajuodes ir pamėlynavęs. 

Išsigando Juozukas, kad toks 
baisus debesis jo neprislėgtų su 
visa troba ir viskuo, kas tik joje yra. 
Visi namiškiai laukuose. Tik jis 
vienas... Vėl rankeles pamaldžiai 
sudėjo. Per jo veidelį riedėjo sū- 
rios stambios ašaros, Oo praviros 
lūpelės kartojo: 

— Dievuli, Tu nepyk... Tu ne- 
nubausk manęs... Aš dėl visų lie- 
tučio prašiau... ir dėl tų... kurie 
neprašo... ir dėl tų... kurie prašyt 
nenori... ir jie juk žmonės... O gal, 
Gerasai Dievuli, jie, atsidėkodami 
Tau, atkreips į Tave dabar nuo 
Tavęs nuskreiptus veidus... 
| Kai taip Juozukas meldėsi, jau 
kapsėjo stambūs lietaus lašai. Vie- 
ni jų krito į išdžiūvusias dirvas, 
kiti į suvytusius miškus treti į so- 
dybas, į trobų langus... Visur jie 
nešė atgaivinimą, visur plovė dul- 
kes, kurios jau net akis daugumai 
gal būtų praėdusios.., 

Virš trobos nutrūkdamas sudu- 
deno perkūnas. Ties Klevu, šalia 


kluono augančiu, Juozukas pamatė | 


besiraizgantį žaibą. Baimė jį ėmė 
vis labiau ir labiau. Jau negalėjo 
nulaikyti  pamaldžiai sunertų ran- - 
kelių. Nukrisdamos jos viena atsi- 
spyrė lango, kita stalo kampo, ir 
Juozukas, pusiau parpuolęs jau, 
pats neišmanė jau, ką bekalbąs. 

Troboje sklido ašaromis pasru- 
vę ir drebą žodžiai: 

— Dievulėliau. . 
vuli... Dievulėliau... 

Juozukas jau nebegirdėjo, kad 
namiškiai varsto trobos duris, kad 
už lango, lietus į stiklus bebarškin- 
damas stambiais ir tankiais lašais, 
lyg į vidų įsileidžiamas, prašosi. 
Tik pajuto, kad jį kažkas už alkū- 
nių stipriai suėmė. Norėjo pasi- 
murdyti, bet nebeįstengė. O kai 
atkėlė į viršų ašarotas akeles ir 
pažvelgė po trobą, matė aplink įį 
sustojusius susirūpinusius namišktius 
ir ant jo palinkusį tėvelio veidą. 

— Bijojai... — pustyliu paklau- 
sė tėvelis, susijaudinimo negalėda- 
mas nuslėpti. 

Juozuko atsakymą, dar galu- 
gerklyje patikusios, paskandino 
ašaros. 

— Ką taip darei.. — vėl pu- 
styliu paklausė tėvelis. 

— Meldžiau... Dievulį... 
duot... lietučio... 

Juozuko atsakymas buvo toks 
lėtas, toks tylus, kad, atrodė, lyg 
iš po žemių sakomas. Bet jis ne- 
nubaugino tėvelio, o tiktai palenkė 
jo veidą prie karštos Juozuko 
galvelės ir prispaudė lūpas į jo 
kaktelę. 

— Dabar jau nebijai? 

— Ne, Nebijau, tėveli... 

— Tai kiek ir pažiūrėk, kaip 
gražiai lyja tas, tavo išmelstasai, 
lietutis. P. 


Gerasai Die- 


kad... 

ŽINELĖS 


 Svilionys. Mes dabar šventa- 
dieniais 
paskaitome iš  „Varpelio" gražių 
eilučių, pasakėlių ir kita. Dabar, 
kai gražus oras, dar pažaidžiame 
kieme. Gied. Laukys. 
Lapsiai. Mūsų sodžius nedide- 
„lis, bet mūsų, vaikų, susirenka ge- 
rokas būrys. Mes mokame skaityti 
ir nemaža gražių eilių padeklamuoti, 
tik neturime kur pasirodyti. Gaila! 
Į mokyklą vaikštome už 3 kilome- 
trų. Lietuviškai mus pamoko namie 
mūsų tėveliai. R.G: 

TRUPINĖLIAI 


Baisus liūtas. 

Liūtų tėviškė — Afrika. Seniau 
jų ten buvusi daugybė, — dabar, 
kai pradėjo skverbtis europiečiai, 
laukiniai liūtai pradėjo nykti, atsira- 
do prijaukintų. Toks prijaukintas 
liūtas vos neįvarė į kapus vienos 
anglės, kuri buvo daug prisiskaičiusi 
apie liūtų medžiokles, labai jų bi- 
jojo ir tikėjosi jų daug rasianti Af- 
rikoje. 

Vienoje Anglijos kolonijoje ta 
anglė važiavo pati viena automobi- 
liu. Benzina baigėsi, automobilis vos 
slinko. Tik štai tarp medžių pasiro- 
dė rudas didelis liūtas. Anglė ir 
apmirė iš baimės. Liūtas keliais 
šuoliais šoko prie automobilio ir at- 
sidūrė ant jo dangčio. Persigandusi 
moteris laukė, kad štai baisusis 
žvėris perplėš automobilio dangtį ir 
stvers ją. Ji šiek tiek paleido auto- 
mobilį greičiau ir, pagaliau, prisivil- 
ko prie fermos, didelės ūkininko 
sodybos. Atbėgę žmonės apalpusią 
moteriškę išnešė iš automobilio, 

Kada ji atsipeikėjo, šalia jos gu- 
lėjo tas pats baisusis liūtas. Jis žiū- 
rėjo į ją ir nieko jai nedarė. Čia 


Leidėias atsakomasis redaktorius Liudvikas Cicėnas, 


susirenkame būreliais ir. 

VAPPELIS 


pat buvę fermos šeimininkai paaiš- 
kino išsigandusiai keliautojai, kad 
liūtas prijaukintas ir laisvas vaikšto 
po apylinkės miškus ir laukus. Jis 
mėgstąs tūnoti prie kelio, nes va- 
žiuoją automobiliais paprastai išme- 
tą jam mėsos. Kai jam nusibostą 
laukuose ir jis norįs grįžti namo, 
tai dažnai užšokąs ant automobilio 
ir juo parvažiuojąs fermon. Jis tą 
pat padaręs šiuo atveju ir su angle. 

Anglė tose apylinkėse pasiliko- 
ilgesniam laikui. Ji labai dažnai at- 
vykdavo ton fermon, pavaišindavo: 
liūtą mėsa ir „pavėžindavo“ jį namo. 

ŽAIDIMAI 


Greitai rask žodį 


Visi žaidėjai susėda arba su- 
stoja ratu. Vienas kitam sviedžia 
skarelę arba sviedinį, tardamas kurį 
nors garsą ar skiemenį. Ją sugavęs 
turi tuojau pasakyti kokį nors žodį, 
prasidedantį pasakytu garsu, skie- 
meniu. Jei atsakyti pasivėluoja ar 
pasako ne taip prasidedanti žodį, 
tuomet klaupia ant vieno kelio ir 
sviedžia skepetaitę kitam. Jis atsi- 
sėsti ar atsistoti galės tik tada, kai 
sugaus jam mestą skarelę ir greitai 
pašakys tinkamą žodį. -Jei vėl su- 
klystų, turi klaupti ant antrojo ke- 
lio. Trečią kartą suklydęs iš žaidi- 
mo išeina. 

LAIŠKŲ DĖŽUTĖ 


G. Lauk. Eilutės taip ir liks. Pamė- 
gink parašyti kitokių. Už visa dėkojame. 

V. S. Liet. Tris eilėraščius išsirin- 
kome ir juos įdėsime, kiti taip ir liks. 
Dėl dienyno nieko patarti nesiimame. 
Gal prieš tai Tamsta taip ranką palavink, 
nes Tamstos raštas sunkoka skaityti. Už 
visa ačiū 

R. Guob. Eilutės spaudai ne visai 
tinka, mes jų dar negalime įdėti. Dėko- 
jame, kad mūsų neužmirštate, 


Vilnius „RUCH“ spaustuvė 


